Skirmantas Valiulis

Skirmundas (Skirmantas) Jonas Valiulis (1938 m. spalio 22 d. Gražaičiuose, Pašvitinio valsčius, Šiaulių apskritis – 2011 m. sausio 28 d. Vilniuje) – Lietuvos filologas, fotografijos, televizijos ir kino kritikas, menotyrininkas.

Biografija 
1950-1957 m. mokėsi Šiaulių J. Janonio vidurinėje mokykloje. 1958-1965 m. Vilniaus universiteto Istorijos ir filologijos fakultete studijavo lietuvių kalbos ir literatūros specialybę.

1963–1967 m. Parudaminio aštuonmetės mokyklos lietuvių kalbos ir fizinio lavinimo mokytojas. 1968–1970 m. leidinio „Ekrano naujienos“ redakcijos darbuotojas. 1970–1972 m. Lietuvos fotografijos meno draugijos atsakingasis sekretorius. 1973–1974 m. mėnesinio informacinio biuletenio „Kinas“ vyr. redaktorius. 1974–2009 m. Vilniaus universiteto Žurnalistikos katedros (nuo 1991 m. Vilniaus universiteto Komunikacijos fakulteto Žurnalistikos institutas), 1982–2008 m. Vilniaus pedagoginio instituto (nuo 1992 m. VPU), 1989–2010 m. Lietuvos konservatorijos (nuo 1992 m. LMA, nuo 2004 m. LMTA) dėstytojas. Skaitė televizijos, kino, žurnalistikos teorijos bei praktikos kursus. 1988–1991 m. Lietuvos kinematografininkų sąjungos valdybos pirmininkas. 1990–1992 m. Lietuvos radijo ir televizijos generalinis direktorius. 1995 m. stažavosi Ohajo universitete (JAV). Dienraščio „Lietuvos rytas“ priedo „TV antena“ (nuo 1995 m.), „Respublikos“ priedo „TV publika“ (nuo 2004 m.), savaitraščio „Literatūra ir menas“ nuolatinis TV apžvalgininkas. 

Lietuvos žurnalistų sąjungos, Lietuvos fotomenininkų sąjungos valdybos, Lietuvos kinematografininkų sąjungos narys. Lietuvos nacionalinių kultūros ir meno premijų komiteto, LR Kultūros ministerijos Kino ir fotografijos ekspertų komisijų, Kultūros ir meno tarybos narys. Įvairių konkursų žiuri narys: tarptautinio kino festivalio Lagove (Łagów, Lenkija, 1994, 1995 m.), Krokuvoje (Lenkija, 1996 m.), keturis kartus Lietuvos TV konkurse „Ad rem“. Daugelio įvairaus pobūdžio publikacijų kino, fotografijos ir TV klausimais Lietuvos laikraščiuose ir žurnaluose autorius. Vaidino keliuose filmuose, buvo sukaupęs apie 15 tūkst. knygų kolekciją. 2005 m. įkūrė Erotikos muziejų. 

Palaidotas Antakalnio kapinėse.

Bibliografija 
 TSRS liaudies artistas Regimantas Adomaitis: bukletas / sud. Aldona Daučiūnienė. - Vilnius: Lietuvos TSR meno darbuotojų rūmai, Lietuvos kinematografininkų sąjunga, 1986. - 14 p.: iliustr.
 Fotografijos slėpiniai / Skirmantas Valiulis, Stanislovas Žvirgždas. – Vilnius: Lietuvos fotomenininkų sąjunga, 2002–2006.
 T. 1. – 2002. – 259 p. – ISBN 9955-438-15-0
 T. 2. – 2006. – 215 p. – ISBN 9955-438-24-X
 Darbai ir šventės: nuotraukų albumas / Balys Buračas. - Kaunas: Šviesa, 2006. - 119 p.: iliustr. - ISBN 5-430-04474-1
 Vaikai: nuotraukų albumas / Balys Buračas. - Kaunas: Šviesa, 2006. - 119 p.: iliustr. - ISBN 5-430-04476-8
 Lietuvos fotografija. – Kaunas: Šviesa, 2007. – 118 p.: iliustr. – ISBN 5-430-04704-X
 „Snoras“ Lietuvoje: meninių fotografijų albumas / foto Levas Melichovas, sud. Skirmantas Valiulis. – Vilnius: Daigai: Bankas „Snoras“, 2007. – 133 p.: iliustr. – ISBN 978-9986-767-33-6
 Kryžių kalnas ir jo fiksavimo vaizdais istorija: fotoalbumas / Skirmantas Valiulis, Stanislovas Žvirgždas, Sigita Tauterienė. – Šiauliai: Šiaulių „Aušros“ muziejus, 2008. – 65 p.: iliustr. – ISBN 978-9986-766-16-2
 Margi fotografijos dešimtmečiai: straipsnių rinkinys, skirtas Lietuvos fotomenininkų sąjungos 40-mečiui / Skirmantas Valiulis, Stanislovas Žvirgždas. – Vilnius: Lietuvos fotomenininkų sąjunga, 2009. – 283 p. – ISBN 978-9955-438-44-1
 Vakarai su televizija. – Vilnius, 2009. – 456 p. – ISBN 978-609-408-016-6
 Telemano užrašai: esė apie nepriklausomos Lietuvos televizijos formavimąsi. – Vilnius: Baltos lankos, 2010. – 223 p.: portr. – ISBN 978-9955-23-416-6
 Apie fotografiją: straipsnių rinkinys. – Vilnius: Lietuvos fotomenininkų sąjungos fondas, 2011. – 511 p.: iliustr. – ISBN 978-9955-438-51-9

Filmografija 
 2005 m. Gimimo diena, rež. Arūnas Rutkus
 2005 m. Dovana, rež. Arūnas Rutkus
 2006 m. Zero, rež. Emilis Vėlyvis

Įvertinimas 
 1994 m. Tarptautinės fotografijos meno federacijos (FIAF) garbės vardas ESFIAP
 2000 m. DLK Gedimino 5 laipsnio ordinas 
 2005 m. LR kultūros ministerijos premija
 2008 m. Lietuvos fotomenininkų sąjungos premija

Šaltiniai

Nuorodos 
 Tėvo palikimas vaikams – daugybę metų rašyti laiškai, 2011-02-19 

Fotografijos kritikai
Lietuvos kino kritikai
Lietuvos menotyrininkai
Lietuvos redaktoriai
Lietuvos žurnalistai
Lietuvos dėstytojai